**Ministru kabineta rīkojuma „Par valsts kustamās mantas nodošanu sabiedriskā labuma organizācijai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. |
| 2. | Pašreizējā situācija un problēmas | Transportlīdzeklis – transportlīdzekļa marka Renault Kangoo, 1999.izlaiduma gads, bez šasijas numura, valsts numurs DT 5760, atlikusī bilances vērtība 00 lati, atrodas Valsts tiesu medicīnas ekspertīzes centra bilancē. Transportlīdzekļa nobraukums ir 289998 km. Transportlīdzeklis tehniski nolietots, tā tehniskais stāvoklis nepieļauj ekspluatāciju bez remonta, tehniskā apskate līdz 2014.gada 3.februārim.Transportlīdzekļa atjaunošanai nepieciešami būtiski valsts budžeta ieguldījumi, kas nav mērķtiecīgi, ņemot vērā nobraukumu, nolietojumu un izlaides gadu. Transportlīdzeklis nav nepieciešams Veselības ministrijas padotības iestāžu funkciju izpildes nodrošināšanai, tādēļ uzsākts tā atsavināšanas process. 2013.gada 28.oktobrī valsts akciju sabiedrības „Valsts nekustamie īpašumi” (turpmāk – Valsts nekustamie īpašumi) mājas lapā ([www.vni.lv](http://www.vni.lv)) tika izsludināta pieteikšanās valsts kustamās mantas (transportlīdzekļa) atsavināšanai. Pieteikšanās termiņa laikā Valsts nekustamie īpašumi mājas lapā uz transportlīdzekli nepieteicās valsts pārvaldes iestādes nedz arī atvasinātās publiskās personas vai to iestādes. 2013.gada 29.oktobrī uz transportlīdzekli Valsts nekustamie īpašumi mājas lapā ([www.vni.lv](http://www.vni.lv)) tika saņemts pieteikums no biedrības „Eurika” (reģistrācijas Nr.40008113485, juridiskā adrese: Ē.Valtera iela 5-1, Rīga, LV-1021, sabiedriskā labuma organizācijas statuss no 2008.gada 22.oktobra) (turpmāk – sabiedriskā labuma organizācija). Sabiedriskā labuma organizācija 2013.gada 25.novembrī Veselības ministriju informēja par to, ka tā vēlas pārņemt transportlīdzekli, lai to izmantotu sabiedriskā labuma organizācijas uzdevumu izpildei, labāk nodrošinot ģimenes Latvijas novados ar labdarības ziedojumos iegūto pārtiku, apģērbu un citu mantu.Rīkojuma projektā minētais transportlīdzeklis vēl ir izmantojams, un sabiedriskā labuma organizācija ir sniegusi Veselības ministrijai apliecinājumu, ka izmantos tos savā darbībā, tādēļ tiem nav piemērojams Nolietotu transportlīdzekļu apsaimniekošanas likums. Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma „Par valsts kustamās mantas nodošanu sabiedriskā labuma organizācijai” projekta (turpmāk – rīkojuma projekts) mērķis ir pieņemt Ministru kabineta lēmumu par valsts kustamās mantas (transportlīdzekļa) nodošanu bez atlīdzības sabiedriskā labuma organizācijai.Rīkojuma projekta būtība ir saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijas padotības iestādei Valsts tiesu medicīnas ekspertīzes centram nodot bez atlīdzības sabiedriskā labuma organizācijai – biedrībai „Eurika” (reģistrācijas Nr. 40008113485, juridiskā adrese: Ē.Valtera iela 5-1, Rīga, LV-1021, sabiedriskā labuma organizācijas statuss no 2008.gada 22.oktobra) valsts kustamo mantu – transportlīdzekli – transportlīdzekļa marka Renault Kangoo, 1999. izlaiduma gads, valsts numurs DT 5760, atlikusī bilances vērtība 00 lati.Rīkojuma projekts nosaka, ka Valsts tiesu medicīnas ekspertīzes centrs noslēdz līgumu ar sabiedriskā labuma organizāciju par šā rīkojuma 1.punktā minētās kustamās mantas nodošanu un pieņemšanu, līgumā nosakot, ka izdevumus, kas saistīti ar kustamās mantas reģistrāciju un transportēšanu, sedz sabiedriskā labuma organizācija; līgums stājas spēkā pēc tā apstiprināšanas Veselības ministrijā.Ministru kabineta rīkojuma projekts atrisinās visas anotācijas 2.punktā minētās problēmas. |
| 5. | Projekta izstrādē iesaistītās institūcijas | Veselības ministrija un Valsts tiesu medicīnas ekspertīzes centrs |
| 6. | Iemesli, kādēļ netika nodrošināta sabiedrības līdzdalība | Skat. anotācijas VI sadaļu. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sabiedriskā labuma organizācija, kura bez atlīdzības iegūst savā īpašumā kustamo mantu savas darbības mērķu realizēšanai.Valsts tiesu medicīnas ekspertīzes centrs, kuram atsavina iestādei nevajadzīgo valsts kustamo mantu  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sabiedriskā labuma organizācijas sadarbības personas un palīdzības saņēmēji, uzlabojot ģimeņu nodrošinājumu Latvijas novados ar labdarības ziedojumos iegūto pārtiku, apģērbu un citu mantu. |
| 3. | Tiesiskā regulējuma finansiālā ietekme | Transportlīdzekļa transportēšanas un pārreģistrācijas izdevumus Ceļu satiksmes drošības direkcijā un remontu sedz nākamais transportlīdzekļa īpašnieks - sabiedriskā labuma organizācija. |
| 4. | Tiesiskā regulējuma nefinansiālā ietekme | Sabiedriskā labuma organizācija būs nodrošināta ar transportlīdzekli, lai nogādātu labdarības akcijās ziedoto pārtiku, apģērbu un citu mantu ģimenēm Latvijas novados. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Sabiedrības informēšana par transportlīdzekļa atsavināšanas uzsākšanu notika 2013.gada 28.oktobrī Valsts nekustamie īpašumi mājas lapā ([www.vni.lv](http://www.vni.lv)), kad tika izsludināta pieteikšanās uz valsts kustamo mantu. Ņemot vērā, ka valsts iestādes un atvasinātas publiskas personas vai to iestādes uz transportlīdzekļiem nepieteicās, bet tika saņemts pieteikums no sabiedriskā labuma organizācijas, tad plašāka sabiedrības informēšanas par atsavināmo valsts kustamo mantu nav nepieciešama. |
| 2. | Sabiedrības līdzdalība projekta izstrādē | Projekts šo jautājumu neskar. |
| 3. | Sabiedrības līdzdalības rezultāti | Projekts šo jautājumu neskar. |
| 4. | Saeimas un ekspertu līdzdalība | Konsultācijas nav notikušas. |
| 5. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tiesu medicīnas ekspertīzes centrs un sabiedriskā labuma organizācija |
| 2. | Projekta izpildes ietekme uz pārvaldes funkcijām | Projekta izpilde notiks esošo pārvaldes funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Anotācijas III, IV un V sadaļa – projekts šīs jomas neskar

Veselības ministre I.Circene

06.12.2013 15:18

880

Ieva Brūvere, 67876061,

Ieva.Bruvere@vm.gov.lv